ฮั่งเส็งปิดบวก 102.29 จุด ขณะจับตารายงานประชุมเฟด
ฮั่งเส็งปิดบวก 102.29 จุด ขณะจับตารายงานประชุมเฟด
19 พ.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 102.29 จุด หรือ 0.37% ปิดที่ 27,693.54 จุด จากกระแสคาดการณ์ที่ว่าธนาคารกลางสหรัฐ (เฟด) อาจยังไม่รีบปรับขึ้นอัตราดอกเบี้ยในเร็วๆนี้ หลังมีข้อมูลที่บ่งชี้ถึงความอ่อนแอของเศรษฐกิจสหรัฐ
ทั้งนี้ นักลงทุนกำลังรอดูรายงานการประชุมของเฟดประจำวันที่ 28-29 เม.ย. ซึ่งจะมีการเปิดเผยในวันพุธนี้ตามเวลาสหรัฐ เพื่อดูว่าเฟดจะส่งสัญญาณเรื่องระยะเวลาในการปรับขึ้นอัตราดอกเบี้ยหรือไม่